Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 1109/11/3307	Prievidza, 23.3.2012
EEČ : 2-27-23-2012

U Z N E S E N I E

Trestná vec:	obvinený XXXXX  
Prečin:	prečin nedovolenej výroby omamných a psychotroných látok, jedov alebo prekurzorov, ich držanie a obchodovanie s nimi podľa § 171 ods. 2  Tr. zák.

Rozhodol: 	prokurátorka Okresnej prokuratúry Prievidza
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
od presne nezisteného času asi od októbra 2011 do dňa 18.11.2011 do 19.40 hod.   v Handlovej v areáli gymnázia na UL. L. Novomeského 15  mal pri sebe vo vrecku oblečenia igelitové vrecúško s obsahom  sušeného  rastlinného  materiálu rodu Cannabis (konope) o hmotnosti 0,42 g,čo  zodpovedalo 4 obvykle jednorazovým  dávkam drogy, pričom látka  konope je zaradená v I. skupine omamných  látok podľa zákona č. 139/1998 Z.z. o omamných látkach, psychotropných látkach a prípravkoch v znení neskorších predpisov
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vyšetrovateľ OR PZ OKP Prievidza uznesením č. ORP-117/OVK-PD-2012 z  1.2.2012 vzniesol obvinenie XXXXX   za prečin nedovolej výroby omamných a psychotropných látok, jedov alebo prekurzorov ich držania a obchodovania s nimi  podľa § 171 ods. 2 Tr. zák. 

	Skrátením vyšetrovaním sa zistilo, že XXXXX od presne nezisteného času asi od októbra 2011 do dňa 18.11.2011 do 19.40 hod.   v Handlovej v areáli gymnázia na UL. L. Novomeského 15  mal pri sebe vo vrecku oblečenia igelitové vrecúško s obsahom  sušeného  rastlinného  materiálu rodu Cannabis (konope) o hmotnosti 0,42 g,čo  zodpovedalo 4 obvykle jednorazovým  dávkam drogy, pričom látka  konope je zaradená v I. skupine omamných  látok podľa zákona č. 139/1998 Z.z. o omamných látkach, psychotropných látkach a prípravkoch v znení neskorších predpisov

	XXXXX   sa k spáchaniu predmetného skutku priznal a jeho priznanie  je v súlade s dôkazmi vykonanými v prípravnom konaní. Vo svojej výpovedi sa obvinený vyjadril, že súhlasí s podmienečným zastavením trestného stíhania.

	Skutok je prečinom nedovolej výroby omamných a psychotropných látok, jedov alebo prekurzorov ich držania a obchodovania s nimi  podľa § 171 ods. 2 Tr. zák. , za ktorý zákon dovoľuje uložiť trest odňatia slobody s hornou hranicou 5 rokov.

	XXXXX doposiaľ nebol súdne trestaný ani sankciovaný za spáchanie  priestupku. 

	Vzhľadom na to, že sú splnené zákonné podmienky na podmienečne zastavenie trestného stíhania rozhodla som tak ako je uvedené vo výrokovej časti tohto rozhodnutia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka